DEPARTAMENT D’ENGINYERIA ELÈCTRICA
REGLAMENT

TÍTOL 1. NATURALESA I FUNCIONS

Article 1
El Departament d’Enginyeria Elèctrica, DEE, de la Universitat Politècnica de Catalunya s’estructura d’acord amb el que preveu la Llei 11/1983, de 25 d’agost, de Reforma Universitària, el
Reial decret 2360/1984, de 12 de desembre, sobre departaments universitaris i els Estatuts de la UPC (DOGC núm. 580, de 26 d’agost de 1985).

Article 2
El Departament d’Enginyeria Elèctrica desenvolupa les seves activitats en els camps científics i tècnics relacionats amb I’enginyeria eIèctrica. Aquestes activitats són:
- la docència
- la investigació
- els serveis i convenis amb entitats públiques i privades

Article 3
Les funcions del Departament d’Enginyeria Elèctrica són:
a)	Organitzar i realitzar la docència desenvolupant ensenyaments propis de I’àrea d’Enginyeria Elèctrica d’acord amb els centres docents.
b)	Organitzar i desenvolupar la investigació relacionada amb I’àrea d’Enginyeria Elèctrica.
c)	Organitzar i desenvolupar programes de doctorat i tercer cicle.
d)	Participar en el govern i la gestió de la Universitat.
e)	Participar en el procés de selecció, de formació, de promoció i, si escau, de cessament del personal adscrit i assignat al Departament.
f)	Organitzar i realitzar cursos dirigits o no a I’obtenció de títols o diplomes acadèmics.
g)	Organitzar i participar en activitats d’extensió universitària.
h)	Contractar amb entitats públiques o privades, o amb persones físiques, la realització de treballs de caràcter científic, tècnic o artístic.
i)	Assessorar en I’àmbit de la seva competència.
j)	Fomentar la relació i la col·laboració amb d’altres departaments, instituts i centres docents per ala realització d’activitats conjuntes.
k)	Totes les altres funcions orientades a I’adequat compliment de les seves finalitats, o que li atribueixin la legislació vigent i els Estatuts i reglaments de la Universitat Politècnica de Catalunya.

Correspon al Departament, en l’àmbit de la gestió:
1)	Elaborar la proposta del personal necessari per dur a terme les funcions esmentades abans.
2)	Definir un pla d’actuació i elaborar una proposta de pressupost anual de funcionament.
3)	Distribuir les diferents tasques entre el seus membres, en el marc de les lleis, dels Estatuts de laUPC i d’aquest Reglament.

TÍTOL 2. ESTRUCTURA I ÒRGANS DE GOVERN

Article 4
El Departament d’Enginyeria Elèctrica s’estructura en seccions departamentals seguint
criteris funcionals.

Article 5
Els membres del Departament d’Enginyeria Elèctrica són:
a)	El professorat que hi està adscrit.
b)	El personal investigador que hi està adscrit.
c)	Els ajudants que hi desenvolupen la seva tasca.
d)	Els becaris graduats, amb programes dirigits pel Departament i que hi desenvolupen la seva tasca.
e)	El personal d’administració i serveis assignat expressament al Departament.
A més a més, podrà col·laborar temporalment en el Departament altre personal amb funcions específiques de docència, de formació, d’investigació, d’assessorament, d’administració i serveis, sense que se’l consideri membre.

Article 6
ElDepartament podrà nomenar membres honorífics aquelles persones que s’hagin distingit pels seus mèrits docents, d’investigació o de gestió.
Com a membres honorífics no tindran cap retribució, ni responsabilitats de gestió o de decisió en el Departament. Seran proposats pel director de departament i ratificats pel Consell de Departament.

Article 7
Els òrgans de govern del Departament són: el Consell de Departament, la Junta de Departament, el director de departament, el secretari de departament, els consells de secció i els directors de secció.

TÍTOL 3. EL CONSELL DE DEPARTAMENT

Article 8
El Consell de Departament es I’òrgan col·legiat de més representativitat i competència del
Departament.

Article 9
Les funcions del Consell de Departament són:
a)	Elaborar i modificar les normes de règim intern.
b)	Aprovar, per tal de sotmetre a la ratificació dels organismes competents, les modificacions del reglament del Departament.
c)	Elegir i revocar el director de Departament.
d)	Nomenar les comissions que consideri oportunes per al millor exercici de les seves funcions. En particular, ha de nomenar una junta electoral de Departament i crear una comissió de doctorat.
e)	Crear i suprimir seccions departamentals.
f)	Aprovar la memòria anual del Departament.
g)	Coordinar i establir les relacions del Departament amb els diferents centres docents i instituts universitaris.
h)	Aprovar el pressupost anual.
i)	Garantir la transparència estricta de I’administració dels recursos del Departament.
j)	Promoure la captació de recursos econòmics.
k)	Aprovar I’oferta docent anual, incloses les assignatures optatives, els programes de doctorat i els cursos de postgrau.
l)	Aprovar anualment la plantilla del Departament.
m)	Fomentar la renovació científica i tecnològica dels membres del Departament.
n)	Aprovar, i si escau modificar, les línies d’investigació del Departament.
o)	Encoratjar la participació dels membres del Departament en grups d’investigació, als quals ha d’intentar proporcionar els recursos necessaris.
p)	Garantir la utilització del material i les instal·lacions del Departament a tots els seus membres.
q)	Totes les altres funcions que els Estatuts i reglaments de la Universitat Politècnica de Catalunya li atribueixin.

Article 10
El Consell de Departament està constituït per:
a)	Tots els professors ordinaris i emèrits del Departament, que constituiran com a mínim les 2/3 parts del Consell.
b)	Un membre del personal d’administració i serveis, elegit entre i pels membres del personal d’administració i serveis assignats al Departament.
c)	Dos estudiants, elegits entre i pels representants dels estudiants en els consells de les seccions del Departament.
d)	La resta, fins a completar el Consell, haurà d’assegurar la representació dels estaments no previstos en els apartats anteriors: professorat associat, interí i visitant, personal d’investigació i personal acadèmic en formació.

Article 11
El Consell de Departament es reunirà com a mínim una vegada a I’any en sessió ordinària. Podrà ser convocat en sessió extraordinària pel director de departament, a sol·licitud de la Junta o per un mínim del 20% dels seus membres. En aquest últim cas el Consell es reunirà en el termini màxim de 15 dies hàbils després que es presenti la petició.
El Consell s’elegirà per un període de mandat de tres anys, excepte en el cas dels estudiants, que s’elegiran anualment.
Les altes i baixes dels seus membres s’actualitzaran anualment.
L’ordre del dia de les reunions del Consell serà elaborat per la Junta i haurà d’incloure ne-
cessàriament els punts proposats pels convocants.
Les reunions del Consell de Departament seran obertes a tots els membres del Departa-
ment, els quals podran assistir-hi amb veu però sense vot.

Article 12
Per a la constitució del Consell serà necessària l’assistència, com a mínim, de la meitat dels seus membres en primera convocatòria i d’un terç en segona.
Per poder prendre acords serà necessari que el total de vots emesos sigui, com a mínim, d’1/3 dels membres del Consell. 
Els acords del Consell es prendran normalment per consens. Si cal fer votacions, els acords es prendran per majoria simple (majoria de vots afirmatius enfront dels negatius dels presents), excepte en els casos següents:
Per a les modificacions del reglament, caldrà majoria absoluta (la meitat més un dels membres del Consell)
Per a I’elecció i la revocació del director, caldran les majories que es preveuen en els articles 19 i 20 d’aquest Reglament.
Les votacions en el Consell seran secretes a iniciativa del president de la sessió quan ho sol·liciti més d’un dels membres presents, o sempre que es tracti d’acords sobre persones

TÍTOL 4. LA JUNTA DE DEPARTAMENT

Article 13
La Junta de Departament es l’òrgan de representació permanent del Consell de Departament.

Article 14
Les funcions de la Junta de Departament són:
a)	Elaborar la memòria anual.
b)	Elaborar el pressupost anual.
c)	Actualitzar I’oferta docent anual.
d)	Fer el seguiment de la tasca de les comissions creades pel Consell, i assessorar-les, si escau.
e)	Elaborar la proposta de plantilla i informar sobre la provisió de places necessàries.
f)	Conèixer i ratificar els contractes i convenis subscrits pel Departament o pel personal acadèmic que hi ha adscrit.
g)	Establir els criteris i procedir periòdicament a I’avaluació del personal acadèmic adscrit d’acord amb elsmecanismes que elabori el Claustre General de la Universitat.
h)	Fer propostes al Consell sobre qualsevol qüestió de la seva competència.
i)	Adoptar decisions pròpies de la competència del Consell quan ho justifiquin raons d’urgència i informar posteriorment el Consell per obtenir la ratificació.
j)	Elaborar les línies prioritàries d’investigació del Departament.
k)	Proposar els membres de les comissions que hauran de jutjar concursos que afectin el Departament, d’acord amb el previst a l’article 139 dels Estatuts de la UPC.
Aquelles altres funcions que li atribueixin la legislació vigent, els Estatuts i reglaments de la Universitat Politècnica de Catalunya i les normes de règim intern del Departament.

Article 15
La Junta de Departament està constituïda per:
a)	El director de departament, que la presideix.
b)	El secretari de departament, que ho serà de la Junta.
c)	Els caps de les seccions del Departament.
d)	Cada secció tindrà un representant per cada vuit professors equivalents a temps complet o fracció, de manera que un d’ells sigui el director de secció, que seran escollits entre els professors ordinaris pel personal acadèmic que formi la secció. 
e)	Un membre del personal d’administració i serveis del Consell.
f)	Un estudiant, elegit entre els estudiants del Consell.

Article 16
La Junta de Departament es reunirà com a mínim una vegada cada dos mesos en sessió ordinària. Podrà ser convocada en sessió extraordinària pel director de departament o per un mínim del 20% dels seus membres. En aquest últim cas la Junta es reunirà en un termini màxim de 7 dies hàbils després de que es presenti la petició.
L’ordre del dia serà elaborat pel director del departament, i en el cas de sessió extraordinaria haurà d’incloure necessariament els punts proposats pels convocants. 
La Junta es renovarà quan es renovi el Consell.

Article 17
S’aplicaran a la Junta les normes sobre constitució de sessió i de presa d’acords que l’article 12 preveu per al Consell.

TÍTOL 5. ÒRGANS UNIPERSONALS DE GOVERN

Article 18
EI director de departament, màxima autoritat acadèmica del Departament, en té la repre-
sentació i executa els acords del Consell i de la Junta.

EI director serà elegit pel Consell de Departament i nomenat pel rector de la Universitat Politècnica de Catalunya, d’acord amb el que estableix l’article 62 dels Estatuts de la UPC, entre el professorat ordinari doctor que hi està adscrit; si no hi ha candidat amb aquest títol, pot ser elegit entre l’altre professorat ordinari del Departament..
La durada del mandat serà de tres anys i no es podran exercir consecutivament més de dos mandats.
Les seves funcions són:
a)	Dirigiri coordinar l’activitat del Departament.
b)	Executar i fer complir els acords del Consell i de la Junta de Departament.
c)	Representar el Departament.
d)	Establir, en cas necessari, la seva suplència i la del secretari.
e)	Nomenar el secretari de departament, un cop atesa la Junta.
f)	Nomenar un representant davant de cada un dels directors o degans dels centres docents en què es realitza docència, un cop escoltada la Junta.
El director podrà delegar les seves funcions durant un temps màxim de tres mesos.

Article 19

La votació del Consell per a l’elecció del director serà nominal i secreta i requerirà un quòrum mínim de participació de la meitat més un dels membres del Consell de Departament (inclòs el vot por correu en la primera volta).
L’elecció serà per majoria absoluta a la primera volta (meitat més un dels membres del Consell) i per majoria simple a la segona i tercera volta, sempre que el vots en blanc no superin el 50% dels emesos.
Si no resulta elegit en les tres voltes indicades, es tornarà a obrir el procediment de presentació de candidatures.

Article 20

A proposta del 20% o més de membres del Consell de Departament, aquest, reunit en sessió extraordinària, amb un quòrum mínim de la meitat més un dels membres, podrà revocar el director, sempre que el nombre de vots favorables a la proposta de revocació superi el 50% dels membres del Consell.

Article 21
En cas de revocació, renúncia o incapacitat del director, aquest serà automàticament substituït pel professor ordinari en actiu de més edat, el qual establirà el calendari electoral que culmini amb una nova elecció de director de Departament, en un termini màxim de trenta dies hàbils.

Article 22
El secretari de departament serà nomenat, i si s’escau revocat, pel director de departament, una vegada atesa la seva Junta, entre el personal acadèmic ordinari amb dedicació a temps complet.

Article 23
Les funcions del secretari són:
a)	Col·laborar en la coordinació del Departament.
b)	Fer constar per escrit els acords presos.
c)	Totes les funcions que el Consell de Departament li atribueixi.

TÍTOL 6. SECCIONS DEPARTAMENTALS

Article 24
En cada secció departamental hi haurà un consell de secció. Les funcions del consell de
secció seran:
a)	Elegir i revocar el cap de la secció.
b)	Proposar a la Junta les necessitats acadèmiques de la secció.
c)	Elaborar, per presentar a la Junta, el pressupost anual de la secció.
d)	Distribuir la càrrega docent assignada a la secció entre els seus professors.
e)	Proposar a la Junta les ampliacions de plantilla que calgui.
f)	Proposar a la Junta les activitats d’investigació de la secció.
g)	Presentar a la Junta la memòria anual de la secció.

Article25
El consell de secció està constituït per:
a)	Tot el personal acadèmic membre de la secció.
b)	Un nombre d’estudiants elegits entre els que reben ensenyament del Departament en els centres integrats en la secció, durant l’any acadèmic, igual al 10% del nombre de membres que es preveuen en l’apartat a) d’aquest article, arrodonit per excés, si escau.
c)	Un membre del personal d’administració i serveis assignat a la secció.

Article 26
En cada secció s’elegirà un cap de secció entre els professors ordinaris de la secció amb dedicació a temps complet.
El cap de secció serà elegit, o revocat, per majoria simple dels membres del consell de la secció, i la durada del seu mandat serà de tres anys.
El cap de secció representa la secció en la Junta de Departament i executa els acords del consell de secció.

DISPOSICIÓ TRANSITÒRIA

A I’entrada en vigor d’aquest Reglament, les seccions departamentals seran les següents:
- Secció Barcelona (ETSEIB, ETSECCP, FNB).
- Secció Manresa (EUPM).
- Secció Terrassa (ETSEIT, EUETIT).
- Secció Vilanova (EUPVG).

Terrassa 13, de octubre de 1998 			Versió 6